《满江红 题吴萍香夫人花帘词稿》
清代·沈善宝

续史才华，扫除尽、脂香粉腻。记当日、一编目睹，四年心思。

残月晓风何足道，碧云红藕浑难比。问神仙、底事谪尘寰，聊游戏。

写不尽，离骚意。销不尽，英雄气。仅绿笺恨托，红牙兴寄。

浣露回环吟未了，瓣香私淑情难置。倘金针、许度碧纱前，当修贽。

作者简介：沈善宝，字湘佩，钱塘人。吏部郎中武凌雪继室。有《鸿雪楼诗集》。